Here is a page extracted from Wikipedia that may contain CSS, HTML, and a lot of unformatted text.

Title: Imelda Marcos
Content: Imelda Remedios Visitación Trinidad Romuáldez Marcos, conoixida simplament como Imelda Marcos u con a suya embotada a paixarela de fierro. Naixida de Manila (Filipinas) o 2 de chulio de 1929, ye una politica filipina que estió la 10ena Primera Dama d'as Filipinas dende o 30 d'aviento de 1965 dica o 25 de febrero de 1986, aduyando a lo suyo marido en o gubierno d'a nación a centralizar tot o poder y establir una autocracia chuntos. Mientres o gubierno d'o suyo esposo, chuntos furtoron milars de millons de pesos acumulando una fortuna personal estimada entre 5 mil y 10 mil millons de $ en o momento en que estioron depuestos en 1986. Ye muit conoxida por que dimpués d'a suya fuyida d'o país en 1986, se troboron mas de 1.000 pars de zapatos en o Palacio de Malacañán que le perteneixeban.

Dende que lo suyo esposo estase feito fuera d'a presidencia de Filipinas, Imelda ha confrontado numerosos procesos legals referents a las malas practicas financieras que ella y lo suyo esposo habrían cometiu mientres los suyos 21 anyos en o poder. Tot y con os numerosos chudicios y casos ubiertos en a suyo contra, Imelda no ha recibiu condenas definitivas y la mayor parte d'a fortuna que se le acusa d'haber malversau sigue sin estar recuperada per lo Estau filipino.

En l'actualidat contina estando una figura influyent y notoria en a politica filipina y ye centrada en desfender lo legado politico d'o suyo esposo. Los suyos simpatizants la exaltan per los suyos logros en l'ambito cultural mientres lo periodo como primera dama de Filipinas y los suyos criticos la consideran co-responsable d'o rechimen d'o suyo esposo y la catalogan como superflua y desconsiderada enta lo pueblo filipino.

Vinclos externos 

Filipinas
Naixius de Filipinas
Naixius de Manila
1929 (naixencias)